**ამბროლაურის მუნიციპალიტეტის მეორე მოწვევის საკრებულოს**

**ოცდამეთვრამეტე რიგგარეშე სხდომის**

**ო ქ მ ი №07**

*ქ. ამბროლაური, ბრატისლავა რაჭის ქ. N11 24 აპრილი 2023 წელი (11:00 სთ)*

ამბროლაურის მუნიციპალიტეტის მეორე მოწვევის საკრებულოს ოცდამეთვრამეტე რიგგარეშე სხდომა მოწვეულ იქნა ამბროლაურის მუნიციპალიტეტის საკრებულოს 2017 წლის 14 ნოემბრის N01 დადგენილების - ,,ამბროლაურის მუნიციპალიტეტის საკრებულოს რეგლამენტის“ მე-20 მუხლის პირველი პუნქტის, ამბროლაურის მუნიციპალიტეტის მერის ზვიად მხეიძის 2023 წლის 19 აპრილის N76-762310961 (რეგისტრაციის თარიღი 19.04.2023წ. ნომერი N12-77231093-77) და ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის 2023 წლის 19 აპრილის N:ბ77-77231092 ბრძანების შესაბამისად.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 24 წევრი: დავით ხუციშვილი, დავით გოგსაძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, სოსო ჭელიძე, ლევან ჯმუხაძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, დავით მიქიაშვილი, მურმან ქველიძე, ბაკურ სანთელაძე, ნინო ჯოხაძე, ბეჟანი დარახველიძე, ლელა რობაქიძე, ანა გურგენიძე, მაკა გოცირიძე, ხათუნა ბეშიძე. სხდომას აგრეთვე ესწრებოდა ამბროლაურის მუნიციპალიტეტის მერი ზვიად მხეიძე, მერის თანაშემწე გიორგი ნატმელაძე, მერიის განათლების, კულტურის, სპორტის, ძეგლთა დაცვის სამსახურის სპორტის და ახალგაზრდულ საქმეთა განყოფილების უფროსი ლალი გაგოშიძე, მერიის სივრცით ტერიტორიული მოწყობის სამსახურის წარმომადგენელი ეკატერინე ლაშხი, მერიის საფინანსო სამსახურის უფროსი ბეჟან კობახიძე, მერიის არქიტექტურული ზედამხედველობის სამსახურის განყოფილების უფროსი მალხაზ რეხვიაშვილი, მერიის შესყიდვების სამსახურის უფროსი ბელა აბაიშვილი, გაზეთის ,,ამბროლაურის მოამბე“ რედაქტორი დალი დარახველიძე, ,,ერთიანი ნაციონალური მოძრაობის“ წარმომადგენელი ელგუჯა გურგენიძე, დაინტერესებული პირი, ქალაქ ამბროლაურში მცხოვრები თენგიზ გოგორელიანი.

ამბროლაურის მუნიციპალიტეტის მეორე მოწვევის საკრებულოს თავმჯდომარის მივლინებაში ყოფნის გამო სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარის პირველი მოადგილე დავით ხუციშვილი.

დავით ხუციშვილი მიესალმა სხდომის დამსწრე წევრებს, მადლობა მოუხადა მობრძანებისთვის და აღნიშნა, რომ საკითხები განხილულია საკრებულოს რიგგარეშე კომისიის სხდომებზე, ახალი საკითხები არ არის.

დავით ხუციშვილმა დაადასტურა კვორუმის არსებობა, საკრებულოს დასამტკიცებლად წარუდგინა

დ ღ ი ს წ ე ს რ ი გ ი

1. ამბროლაურის მუნიციპალიტეტში 2023 წელს განსახორციელებელი პრიორიტეტული პროექტების დაფინანსების მიზნით მომზადებულ საპროექტო წინადადებების მოწონების შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ერეკლე დოხნაძე - ამბროლაურის მუნიციპალიტეტის მერიის სივრცითი მოწყობის და ინფრასტრუქტურის სამსახურის ხელმღვანელი*

1. ,,ამბროლაურის მუნიციპალიტეტის ტერიტორიაზე მშენებლობის (გარდა განსაკუთრებული მნიშვნელობის რადიაციული ან ბირთვული ობიექტების მშენებლობისა) ნებართვისთვის და სათამაშო ბიზნესის მოსაკრებლების შემოღებისა და განაკვეთების განსაზღვრის შესახებ’’ ამბროლაურის მუნიციპალიტეტის საკრებულოს 2018 წლის 31 იანვრის №15 დადგენილებაში ცვლილების შეტანის თაობაზე''.

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ალეკო ქურციკიძე - ამბროლაურის მუნიციპალიტეტის მერიის არქიტექტურული ზედამხედველობის სამსახურის ხელმძღვანელი*

1. ,,ამბროლაურის მუნიციპალიტეტის სოფლებში მდებარე უსახელო ქუჩების არაბული ციფრებით სახელდების შესახებ''.

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ერეკლე დოხნაძე - ამბროლაურის მუნიციპალიტეტის მერიის სივრცითი მოწყობის და ინფრასტრუქტურის სამსახურის ხელმღვანელი*

1. ამბროლაურის მუნიციპალიტეტის მიერ დაფუძნებული არასამეწარმეო (არაკომერციული) იურიდიული პირების მოსწავლეების მუნიციპალიტეტის ფარგლებს გარეთ ორგანიზებულ ღონისძიებებზე მივლინებისას კვებით უზრუნველყოფისათვის საჭირო თანხის ოდენობისა და ანაზღაურების წესის დამტკიცების შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი მიხეილ დალაქიშვილი - ამბროლაურის მუნიციპალიტეტის მერიის განათლების, კულტურის, ძეგლთა დაცვის, სპორტისა და ახალგაზრდობის საქმეთა სამსახურის უფროსი*

1. ამბროლაურის მუნიციპალიტეტის ახალგაზრდობის განვითარების სტრატეგია 2023-2025” და ,,ამბროლაურის მუნიციპალიტეტის ახალგაზრდობის განვითარების სტრატეგიის 2023 წლის სამოქმედო გეგმის დამტკიცების შესახებ.

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი მიხეილ დალაქიშვილი - ამბროლაურის მუნიციპალიტეტის მერიის განათლების, კულტურის, ძეგლთა დაცვის, სპორტისა და ახალგაზრდობის საქმეთა სამსახურის უფროსი*

1. „ამბროლაურის მუნიციპალიტეტის საკრებულოსა და მერიის სამსახურეობრივი სარგებლობის ტრანსპორტისათვის საწვავის განაწილების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N20 განკარგულებაში ცვლილების შეტანის თაობაზე''

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ბელა აბაიშვილი - ამბროლაურის მუნიციპალიტეტის მერიის შესყიდვების სამსახურის უფროსი*

1. „ამბროლაურის მუნიციპალიტეტის მერიის თანამდებობის პირთა, პროფესიულ საჯარო მოხელეთა და ადმინისტრაციული ხელშეკრულებით დასაქმებულ პირთა თანამდებობრივი სარგოების ოდენობების განსაზღვრისა და საშტატო ნუსხის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 15 ნოემბრის N18 დადგენილებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებლები ბეჟან კობახიძე - ამბროლაურის მუნიციპალიტეტის მერიის საფინანსო სამსახურის უფროსი*

*თამარ ქევანაშვილი - ამბროლაურის მუნიციპალიტეტის მერიის ადმინისტრაციული სამსახურის უფროსის მოვალეობის შემსრულებელი*

1. საკრებულოს აპარატის პროფესიულ საჯარო მოხელეთა თანამდებობრივი რანგების, საშტატო ნუსხის დამტკიცების და თანამდებობრივი სარგოს ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2017 წლის 15 ნოემბრის N20 დადგენილებაში ცვლილებების შეტანის თაობაზე

*მომხსენებელი დავით ხუციშვილი - ამბროლაურის მუნიციპალიტეტის მეორე მოწვევის საკრებულოს თავმჯდომარის პირველი მოადგილე*

დავით ხუციშვილმა კენჭი უყარა წარდგენილ დღის წესრიგს.

კენჭისყრის შედეგად მომხრე:27; წინააღმდეგი: არცერთი, დამტკიცდა დღის წესრიგი.

1. **მოისმინეს:** ამბროლაურის მუნიციპალიტეტის მერის ზვიად მხეიძის მოხსენება ამბროლაურის მუნიციპალიტეტში 2023 წელს განსახორციელებელი პრიორიტეტული პროექტების დაფინანსების მიზნით მომზადებულ საპროექტო წინადადებების მოწონების შესახებ

*პროექტი თან ერთვის*

ზვიად მხეიძე მიესალმა საკრებულოს სხდომის წევრებს, მიულოცა აღდგომის ბრწყინვალე დღესასწაული, უსურვა საუკეთესო ყველას და წარუდგინა ცვლილების პროექტით განსაზღვრული 2023 წელს განსახორციელებელი პრიორიტეტული პროექტების ჩამონათვალი თავის სავარაუდო ღირებულებით. მან განმარტა თუ რატომ შეირჩა ეს პროექტები და არა სხვა. აღნიშნა, რომ საკითხი ეხება პრიორიტეტული პროექტების ნუსხის მოწონებას, რომელიც წინაპირობაა მათი შემდგომი განხორციელების, კონკრეტულად ეს პროექტები რომ განხორციელდეს 2023 წელს ჯერ-ჯერობით გადაწყვეტილი არ არის, შერჩევა მოხდება საკრებულოსთან შეთანხმებით, პროექტები ზოგი ძველია, ზოგი ახალი, რომელიც უნდა იყოს მოწონებული, რის გამოც გამოვიტანეთ საკითხი.

სოსო ჭელიძემ დასვა შეკითხვა დღის წესრიგში საკითხის სახელწოდება ეხლაც ასე წერია - 2023 წელს განსახორციელებელი პრიორიტეტული პროექტების დაფინანსება, რატომ არის?

ზვიად მხეიძემ განმარტა, რომ ეს არის ზოგადი პრიორიტეტების ნუსხა და გასასწორებელია.

ამირან ლომთაძემ მოითხოვა დაზუსტება უნდა წაიშალოს 2023 წელი? თუ როგორ უნდა იყოს სახელწოდება? საკითხში ,,სოფელ სადმელში სასტუმროების კომპლექსთან ენუქიძეების და ოშხერლების უბნის დამაკავშირებელი გზის რეაბილიტაცია“ პროექტია, ვის ეკუთვნის ეს სასტუმროს კომპლექსი?, ვის საკუთრებაშია? დაუზუსტებელი ინფორმაციით ის გოჩა ენუქიძეს ეკუთვნის, არის მის საკუთრებაში?

სიმონ ჭელიძემ აღნიშნა, რომ არ არის დასრულებული, შესაძლოა არ არის მის სახელზე ამ ეტაპზე.

ზვიად მხეიძემ განმარტა, რომ აღნიშნული გზის მონაკვეთი ორი უბნის დამაკავშირებელია, მოსახლეობის ხელმოწერილი თხოვნის და მოსახლეობის ინტერესების გათვალისწინებით შეირჩა პროექტი.

ამირან ლომთაძემ აღნიშნა, რომ სხდომის დაწყებამდე დაათვალიერა აღნიშნული გზის მონაკვეთი, როგორც პროექტითაა მითითებული, ენუქიძეების და ოშხერლების უბნების დამაკავშირებელი გზა, არ არის, ოშხერლებშიც და ენუქიძეებშიც გადადის გზა, ბეტონის გზაა უბნებში, ასევე არის შემოვლით გზაც. აქ თუ კეთდება ეს გზა, მაშინ დაერქვას რეალური სახელი გოჩა ენუქიძის საკუთრებაში არსებული სასტუმრომდე მისასვლელი გზის მოწყობა, ეს იქნება სწორი მიდგომა. დაერქვას სახელი სწორად.

ზვიად მხეიძემ მიმართა ამირან ლომთაძეს თუ გაესაუბრა უბნის მოსახლეობას, ეს მოკლე გზაა უბნების დამაკავშირებელი, ის რაც გავაკეთეთ, ჩამავალი გზა პრეტენზია გამოხატეს, რომ შეერთებულიყო ქვემოთ ჩასასვლელ გზასთან, ჩვენთვის გასათვალისწინებელია ყველაფერი, ბიზნესი ვისიც არ უნდა იყოს ხელი უნდა შეუწყოთ.

ელიზბარ კობახიძემ აღნიშნა, რომ ბიზნეს განვითარება და ხელის შეწყობა სჭირდება.

ამირან ლომთაძემ დასვა შეკითხვა, სად მოეწყობა სასტუმრო მზად ვართ მივიყვანოთ ყველგან გზა?

ზვიად მხეიძემ აღნიშნა, რომ შეძლებისდაგვარად მოვაწყობთ გზას. ჩვენ დავაანონსეთ, დაპირება გვქონდა, რომ ყველა სოფელში ეტაპობრივად მოვაწყობთ ცენტრამდე მისასვლელ გზას და შიდა საუბნო გზებს.

ამირან ლომთაძემ აღნიშნა, რომ სოფელ სადმელში შიდა საუბნო გზები მოწესრიგებულია.

ელევნორა ბედენაშვილმა აღნიშნა, რომ სოფელ სადმელში, ოშხერლებში, კერესელიძეებიდან რომ ჩამოდის გზა მოუწესრიგებელია.

სოსო ჭელიძემ მიმართა ელევნორა ბედენაშვილს, რომ გზის აღნიშნული მონაკვეთის მოწყობა არ შედის ამ პროექტში.

ამირან ლომთაძემ აღნიშნა, რომ დაათვალიერა ტერიტორია და ამ პროექტით ოშხერლების უბანი უკავშირდება სასტუმროს კომპლექს და ქვემოთ სასტუმრო ,,კარსეს“ დაუკავშირდეს. ასევე თავის დროზე, როდესაც სასტუმრო ,,კარსეს“ შემოვლითი გზა მოეწყო ესეც არ იყო სწორი, იყო არასამართლიანი, რა თქმა უნდა ბიზნეს ხელი უნდა შევუწყოთ, მაგრამ ბიზნეს გამორჩევით არ უნდა შევუწყოთ ხელი, ზოგადად ბიზნესის განვითარებას უნდა შევუწყოთ ხელი.

ზვიად მხეიძემ დასვა შეკითხვა ბიზნეს არ უნდა შეუწყოთ ხელი? შესაძლებელია ჩამოვთვალოთ ის ბიზნესი, სადაც მივიყვანეთ კომუნიკაციები, შევუწყვეთ ხელი მის განვითარებას და სადაც ვგეგმავთ კიდევ სამომავლოდ ხელის შეწყობას.

ელიზბარ კობახიძემ დასვა შეკითხვა სოფელი ამ გზით არ სარგებლობს? ამ პროექტით სოფლისთვის შემოკლებითი გზა არ იქნება?

ამირან ლომთაძემ აღნიშნა, რომ 332 ათასი ლარი უნდა დაიხარჯოს ამ პროექტისთვის და ფრაქციის მიერ ინიცირებული პირველკლასელთა კვების დაფინანსების თანხა, 70000 ლარი არ გამოიყო ბიუჯეტში, ამ თანხით ხუთი კლასის ბავშვების კვება დაფინანსდებოდა.

ზვიად მხეიძემ აღნიშნა, რომ სკოლის მოსწავლეების კვების საკითხზე მუშაობს სახელმწიფო, მიიღებს გადაწყვეტილებას. ჩვენ არ გვაქვს იმის ფუფუნება რომელ საკითხზე სახელმწიფო ზრუნავს ჩვენც გავიღოთ ხარჯი.

ამირან ლომთაძემ აღნიშნა, რომ სახელმწიფო როგორც კი მიიღებდა გადაწყვეტილებას იმ შემთხვევაში შეწყვეტილიყო ჩვენი პროგრამა, პირველ კლასელთა კვების შესახებ. მან აღნიშნა, რომ წარმოდგენილ ნუსხაში ბევრი კარგი პროექტია და ეს ერთი პროექტი აუფასურებს მას.

ზვიად მხეიძემ აღნიშნა, რომ ეს ცვლილებაა, სრულ პრიორიტეტების ნუსხას გადმოგიგზავნით.

სოსო ჭელიძემ მიმართა სიმონ ჭელიძეს კომისიის სხდომაზე ხომ გამოიკვეთა, რომ სათაურში 2023 წელი შეცვლილიყო და ზოგადად მუნიციპალიტეტში განსახორციელებელი პრიორიტეტები ყოფილიყო, არ გასწორდა ისევ ისეთი სახითაა.

სიმონ ჭელიძემ, ელევნორა ბედენაშვილმა, თენგიზ გელოვნიშვილმა აღნიშნეს, რომ გასასწორებელია და გასწორდება.

ანა გურგენიძემ დასვა შეკითხვა პროექტირება, რომ გვაჩვენოთ შესაძლებელია?

ზვიად მხეიძემ აღნიშნა, რომ არ არის პრობლემა წარმოგიდგენთ პროექტებს სრულად.

ამირან ლომთაძემ აღნიშნა, რომ კარგია იქნება თუ ყველა პრიორიტეტების პროექტირების ნახვის საშუალება გვექნება.

საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა კენჭი უყარა ამბროლაურის მუნიციპალიტეტში 2023 წელს განსახორციელებელი პრიორიტეტული პროექტების დაფინანსების მიზნით მომზადებულ საპროექტო წინადადებების მოწონების საკითხს

კენჭის ყრის შედეგად მომხრე:19; წინააღმდეგი: 5 (ამირან ლომთაძე, სოსო ჭელიძე, მაკა გოცირიძე, ანა გურგენიძე, ლელა რობაქიძე);

**გადაწყვიტეს:** მიღებულ იქნეს ამბროლაურის მუნიციპალიტეტში 2023 წელს განსახორციელებელი პრიორიტეტული პროექტების დაფინანსების მიზნით მომზადებულ საპროექტო წინადადებების მოწონების შესახებ განკარგულება

ელევნორა ბედენაშვილმა აღნიშნა, რომ როგორც გამოიკვეთა 2023 წელი ჩასწორდეს და არ ჩაიწეროს.

ზვიად მხეიძემ აღნიშნა, რომ ეს ზოგადია, ყველას განხორციელებას ვერც შევძლებთ.

სოსო ჭელიძემ აღნიშნა, რომ სასურველია ჩასწორდეს.

1. **მოისმინეს:** ამბროლაურის მუნიციპალიტეტის მერიის არქიტექტურული ზედამხედველობის სამსახურის სანებართვო განყოფილების უფროსის მალხაზ რეხვიაშვილის მოხსენება ,,ამბროლაურის მუნიციპალიტეტის ტერიტორიაზე მშენებლობის (გარდა განსაკუთრებული მნიშვნელობის რადიაციული ან ბირთვული ობიექტების მშენებლობისა) ნებართვისთვის და სათამაშო ბიზნესის მოსაკრებლების შემოღებისა და განაკვეთების განსაზღვრის შესახებ’’ ამბროლაურის მუნიციპალიტეტის საკრებულოს 2018 წლის 31 იანვრის №15 დადგენილებაში ცვლილების შეტანის თაობაზე''

*პროექტი თან ერთვის*

მალხაზ რეხვიაშვილმა საკითხი წარუდგინა საკრებულოს და აღნიშნა, რომ დღემდე თითოეული განაშენიანების კვადრატული მეტრის მოსაკრებლის ოდენობა იყო ერთი ლარი და ცვლილებით განაშენიანება გაითვლება კ-2 კოეფიციენტით, თან დაიყოფა სახეობების მიხედვით, კონკრეტულად ინდივიდუალური საცხოვრებელი სახლის შემთხვევაში იქნება 4 ლარი, კომერციული ობიექტების შემთხვევაში 5 ლარი, ხაზობრივ ნაგებობებზე არ იყო გათვლილი მოსაკრებელი და გრძივ ოდენობაზე იქნება ერთი ლარის ოდენობით, ხოლო ისეთი ობიექტებს, რომლის საანგარიშო ფართს კ-2 განაშენიანების ინტენსივობის კოეფიციენტი არ აქვს ანძები და სხვა, მეორე კლასის ობიექტებისთვის განისაზღვრა 50 ლარით, მესამე კლასისთვის 200 ლარით და მეოთხე კლასისთვის 400 ლარი. ეს არის ძირითადად ცვლილებით წარმოდგენილი.

ამირან ლომთაძემ დასვა შეკითხვა მესამე კლასში ძირითადად რომელი ობიექტები შედის, ანძები?

მალხაზ რეხვიაშვილმა განმარტა, რომ ანძებიც შედის, მაგრამ ანძებთან მიმართებაში კონკრეტული თანხებია განსაზღვრული მაქსიმალური ზღვრებით.

ზვიად მხეიძემ განმარტა, რომ მხოლოდ ჩვენი მუნიციპალიტეტი იყო დარჩენილი რომელსაც ძველი მოსაკრებელი იყო განსაზღვრული, გასაგებია როცა ადამიანი სახლს აშენებს ხელი უნდა შეუწყოთ, თუმცა ეს ელემენტარულია, კომერციული მშენებლობისთვის კი მაქსიმალური ზღვარია აღებული.

სოსო ჭელიძემ განმარტა თუ კერძო სახლი ასი კვადრატი შენდებოდა მოსაკრებელი ცვლილებამდე უწევდა 100 ლარი და კ-2 კოეფიციენტით კი 400 ლარი გამოდის, ადრე ორი სახით ხდებოდა კ-2 კოეფიციენტის წაკითხვა. ცვლილებამდე იყო დაბალი მოსაკრებელი და მეორე მიმართულებით ვახდენდით განსაზღვრას.

საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა კენჭი უყარა ,,ამბროლაურის მუნიციპალიტეტის ტერიტორიაზე მშენებლობის (გარდა განსაკუთრებული მნიშვნელობის რადიაციული ან ბირთვული ობიექტების მშენებლობისა) ნებართვისთვის და სათამაშო ბიზნესის მოსაკრებლების შემოღებისა და განაკვეთების განსაზღვრის შესახებ’’ ამბროლაურის მუნიციპალიტეტის საკრებულოს 2018 წლის 31 იანვრის №15 დადგენილებაში ცვლილების შეტანის თაობაზე'' დადგენილების მიღების საკითხს.

კენჭის ყრის შედეგად მომხრე:24; წინააღმდეგი: არცერთი;

**გადაწყვიტეს:** მიღებულ იქნეს ,,ამბროლაურის მუნიციპალიტეტის ტერიტორიაზე მშენებლობის (გარდა განსაკუთრებული მნიშვნელობის რადიაციული ან ბირთვული ობიექტების მშენებლობისა) ნებართვისთვის და სათამაშო ბიზნესის მოსაკრებლების შემოღებისა და განაკვეთების განსაზღვრის შესახებ’’ ამბროლაურის მუნიციპალიტეტის საკრებულოს 2018 წლის 31 იანვრის №15 დადგენილებაში ცვლილების შეტანის თაობაზე'' დადგენილება

1. **მოისმინეს:** ამბროლაურის მუნიციპალიტეტის მერიის სივრცითი მოწყობის და ინფრასტრუქტურის სამსახურის ინფრასტრუქტურის განყოფილების უფროსის ეკატერინე ლაშხის მოხსენება ,,ამბროლაურის მუნიციპალიტეტის სოფლებში მდებარე უსახელო ქუჩების არაბული ციფრებით სახელდების შესახებ''

*პროექტი თან ერთვის*

ეკატერინე ლაშხი მიესალმა საკრებულოს წევრებს და აღნიშნა, რომ საკითხი კომისიის სხდომებზე განხილულია, იგი საკრებულოს წინაშე წარმოდგენილია საჯარო რეესტრის ეროვნული სააგენტოს მიერ. „გეოგრაფიული ობიექტების სახელდების შესახებ“ საქართველოს კანონის და „მუნიციპალიტეტის ადმინისტრაციულ საზღვრებში მდებარე გეოგრაფიული ობიექტების სახელდების წესის დამტკიცების შესახებ“ საქართველოს მთავრობის 2015 წლის 1 ივნისის №239 დადგენილებით დამტკიცებული წესის შესაბამისად წარმოდგენილია მუნიციპალიტეტის ყველა სოფელში ქუჩების, ჩიხების და შესახვევების სახელები ორი ფორმით, სახელობით ბრუნვაში და ნათესაობით ბრუნვაში, ვინაიდან უფრო მისაღები, გამართული მივიჩნიეთ ნათესაობით ბრუნვაში, დავტოვეთ დანართი ნათესაობით ბრუნვაში წარმოდგენილი. მოიყვანა მაგალითი რას მოიცავს ნათესაობით ბრუნვის ფორმა. დანართში შეყვანილია 15 ადმინისტრაციული ერთეული, ის დასახლებები რომელიც დარჩენილი იყო სახელდების გარეშე . დამისამართებები 2010 წელს დაწყო და სამოქალაქო რეესტრის სააგენტო საარჩევნო ოლქთან ერთად მუშაობდა პრინციპებზე, მაგრამ მაშინ მხოლოდ ნახევარი ადმინისტრაციის ერთეულები დამისამართდა, ამ ეტაპზე კი სრულ მუნიციპალიტეტს მოიცავს დამისამართება. საკრებულოს მიერ გადაწყვეტილების მიღების შემთხვევაში დამტკიცებული დამისამართება გადაეგზავნება საჯარო რეესტრს და შემდგომ ის განახორციელებს ინდივიდუალურ, საბოლოო ცვლილებებს.

მაკა გოცირიძემ დასვა შეკითხვა მოქალაქეებს დასჭირდებათ თუ არა პირადობების შეცვლა? და იქნება თუ არა ფასიანი ეს მომსახურება?

ეკატერინე ჭიჭინაძემ და ეკატერინე ლაშხმა განმარტეს, რომ არ გახდება პირადობების შეცვლა საჭირო, დანართში ასახულა როგორც ძველი ისე ახალი სახელდება, რომელიც ერთმანეთის ინდენტურია.

საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა კენჭი უყარა ,,ამბროლაურის მუნიციპალიტეტის სოფლებში მდებარე უსახელო ქუჩების არაბული ციფრებით სახელდების შესახებ'' განკარგულების მიღების საკითხს

კენჭის ყრის შედეგად მომხრე:24; წინააღმდეგი: არცერთი;

**გადაწყვიტეს:** მიღებულ იქნეს ,,ამბროლაურის მუნიციპალიტეტის სოფლებში მდებარე უსახელო ქუჩების არაბული ციფრებით სახელდების შესახებ'' განკარგულება.

1. **მოისმინეს:** ამბროლაურის მუნიციპალიტეტის მერიის განათლების, კულტურის, ძეგლთა დაცვის, სპორტისა და ახალგაზრდობის საქმეთა სამსახურის სპორტის და ახალგაზრდულ საქმეთა განყოფილების უფროსის ლალი გაგოშიძისმოხსენება ამბროლაურის მუნიციპალიტეტის მიერ დაფუძნებული არასამეწარმეო (არაკომერციული) იურიდიული პირების მოსწავლეების მუნიციპალიტეტის ფარგლებს გარეთ ორგანიზებულ ღონისძიებებზე მივლინებისას კვებით უზრუნველყოფისათვის საჭირო თანხის ოდენობისა და ანაზღაურების წესის დამტკიცების შესახებ

*პროექტი თან ერთვის*

ზვიად მხეიძემ აღნიშნა, რომ მიხეილ დალაქიშვილის სამხედრო რეზერვთა შეკრებაზე ყოფნის გამო საკითხებს წარმოადგენ სამსახურის სპორტის და ახალგაზრდულ საქმეთა განყოფილების უფროსი ლალი გაგოშიძე.

ლალი გაგოშიძემ საკრებულოს წარუდგინა დადგენილების ცვლილების პროექტი. მან აღნიშნა, რომ რადგან არასამეწარმეო (არაკომერციულ) იურიდულ პირების მოსწავლეების მუნიციპალიტეტის ფარგლებს გარეთ მივლინებისას დადგენილი არ არის კვებით ნორმა, საჭირო გახდა საკითხის სამართლებრივ ნორმებში მოქცევა. მივლინების თანხა დღემდე განსაზღვრული იყო 15 ლარის ოდენობით, რაც საკმარისი არ არის დღევანდელ საბაზრო ფასებთან მიმართებით, ამის გამო მოხდა პროექტის მომზადება რომ თანხა განისაზღვროს 25 ლარის ოდენობით, კანონმდებლობით მივლინების თანხა განისაზღვრება 30 ლარით და აიპიებისთვის ვითვალისწინებთ საშუალო ოდენობით, 25 ლარით.

ბექა ოშხერელმა აღნიშნა, რომ კარგი გადაწყვეტილებაა.

ლალი დავლიანიძემ აღნიშნა, რომ თუ თანხა საკმარისი არ ექნებათ აიპიებს მოხდება მისი შევსება.

ზვიად მხეიძემ აღნიშნა, რომ მოკვლეულია და თანხები საკმარისია.

ამირან ლომთაძემ დასვა შეკითხვა ზოგადად როგორ რეგულირდება მივლინების ოდენობა? ეს ფინანსთა სამინისრტროს მიერ რეგულირდება?

ბეჟან კობახიძემ განმარტა, რომ მცდელობა იყო აიპიების მივლინების თანხები დარეგულირებულიყო კანონმდებლობით, ჩავრთეთ ფინანსთა სამინისტრო, მაგრამ ვერ დარეგულირდა, აიპიები იყვნენ გაურკვევლად, მივლინების არანაირი ნორმა არ არსებობდა მათვის, როგორ გაეცათ თანხები, არც კონტროლის მექანიზმი იყო, ამიტომ მუნიციპალიტეტი წავიდა ამ მიმართულებით აიპიებთან შეთანხმებით განისაზღვრა საშუალოდ ეს ოდენობა, გვინდოდა ჩანაწერი ყოფილიყო არანაკლებ 30 ლარის ოდენობის, მაგრამ ნორმატიული აქტით კონკრეტული თანხა უნდა იყოს განსაზღვრული.

სოსო ჭელიძემ დასვა შეკითხვა თუ ,,არა ნაკლებ“ ტერმინი იქნებოდა გამოყენებული, ვინ განსაზღვრავდა მაშინ კონკრეტულ თანხას?

ბეჟან კობახიძემ განმარტა, რომ თუ არ იქნებოდა კონკრეტულად განსაზღვრული თანხა კვლავ გაურკვევლობას გამოიწვევდა, საბოლოოდ მაინც ფაქტიური დანახარჯით მოხდება თანხების გაცემა, 25 ლარი არ არის დიდი თანხა რომლის ხარჯვაც ვერ მოხდება. მივლინების სადღეღამისო ნორმა განსაზღვრულია, ვინაიდან ბავშვებისთვის მივლინების თანხების გაცემა ვერ ხერხდებოდა, ამ პროექტით მათ განესაზღვრებათ კვებით უზრუნველყოფის თანხები.

საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა კენჭი უყარა ამბროლაურის მუნიციპალიტეტის მიერ დაფუძნებული არასამეწარმეო (არაკომერციული) იურიდიული პირების მოსწავლეების მუნიციპალიტეტის ფარგლებს გარეთ ორგანიზებულ ღონისძიებებზე მივლინებისას კვებით უზრუნველყოფისათვის საჭირო თანხის ოდენობისა და ანაზღაურების წესის დამტკიცების შესახებ დადგენილების მიღების საკითხს

კენჭის ყრის შედეგად მომხრე:24; წინააღმდეგი: არცერთი;

**გადაწყვიტეს:** მიღებულ იქნეს ამბროლაურის მუნიციპალიტეტის მიერ დაფუძნებული არასამეწარმეო (არაკომერციული) იურიდიული პირების მოსწავლეების მუნიციპალიტეტის ფარგლებს გარეთ ორგანიზებულ ღონისძიებებზე მივლინებისას კვებით უზრუნველყოფისათვის საჭირო თანხის ოდენობისა და ანაზღაურების წესის დამტკიცების შესახებ დადგენილება.

1. **მოისმინეს:** ამბროლაურის მუნიციპალიტეტის მერიის განათლების, კულტურის, ძეგლთა დაცვის, სპორტისა და ახალგაზრდობის საქმეთა სამსახურის სპორტის და ახალგაზრდულ საქმეთა განყოფილების უფროსის ლალი გაგოშიძის მოხსენება ამბროლაურის მუნიციპალიტეტის ახალგაზრდობის განვითარების სტრატეგია 2023-2025” და ,,ამბროლაურის მუნიციპალიტეტის ახალგაზრდობის განვითარების სტრატეგიის 2023 წლის სამოქმედო გეგმის დამტკიცების შესახებ.

*პროექტი თან ერთვის*

ლალი გაგოშიძემ დაწვრილებით წარუდგინა საკრებულოს სტრატეგიული გეგმის პროექტი,

მან ყურადღება გაამახვილა ახალგაზრდული სააგენტოს მიერ გაფორმებულ მემორანდუმზე, რათა შემუშავებულიყო ახალგაზრდული პოლიტიკის დოკუმენტი, რის საფუძველზე ჩატარდა მოკვლევა ახალგაზრდულ საჭიროებების და საჭიროებზე შემუშავდა წარმოდგენილი დოკუმენტი. ისაუბრა სტრატეგის შემუშავების პრინციპებზე, მერიის მიერ შექმნილ სამუშაო ჯგუფის შემადგენლობაზე, ჯგუფის მუშაობაზე, ჯგუფში ჩართულ საზოგადოების წარმომადგენლებზე, დაგეგმილ შეხვედრებზე და საკითხების განხილვის პროცედურებზე, ჩატარებული კვლევის შედეგებით გამოვლენილ საჭიროებებზე, კერძოდ გამოკვეთილ დასაქმების ხელშეწყობაზე (გამოკითხულთა 54%-ის დასახელებით), ახალგაზრდული სივრცეების არ არსებობაზე.

ბაკურ სანთელაძემ აღნიშნა, რომ ლიბერთი ბანკი დაინტერესებულია კადრების გადამზადებით და დასაქმებით, თუმცა კადრების დეფიციტია. ახალგაზრდების დასაქმების პრობლემა არ უნდა იყოს. მან ისაუბრა ბანკის სპეციფიკაზე, რომ ბანკი თავის ხარჯით გადაამზადებს კადრს, შეუქმნის ყველანაირ კომფორტს ოღონდ ვინმე დაინტერესდეს და დასაქმდება. ვაკანსიები ცხადება და ხელმისაწვდომია ელექტრონული ფორმით ყველასთვის. არ არის ხელფასი დაბალი.

ზვიად მხეიძემ აღნიშნა, დღიურად 100 ლარი, რომ გადაუხადო ხელფასი, კადრს ვერ იპოვი, რომ დასაქმდეს.

სხდომის დამსწრე წევრმა თენგიზ გოგორელიანმა აღნიშნა, რომ დღევანდელმა ხელისუფლებამ, 10 წლიანი მმართველების პერიოდში იდეოლოგია ვერ შეუქმნა მოქალაქეებს დასაქმების სურვილის, რასაც საკრებულოს წევრების კამათი მოჰყვა.

ლალი გაგოშიძემ აღნიშნა, რომ გამოიკვეთა სტაჟირების პროგრამაში და დასაქმების გამოცდილების დაგროვებაში ხელშეწყობა, მხარდაჭერის საჭიროება. მან ისაუბრა ახალგაზრდული სივრცის პრობლემის მოსაგვარებლად გადადგმულ ნაბიჯებზე, რომ ბიბლიოთეკის შენობაში მოეწყობა სივრცე ახალგაზრდების შეკრებისთვის, გართობისთვის და აზრების გაცვლისთვის, მესამე მნიშვნელოვან საჭიროებაზე, ჰობი-განათლების სერვისებზე ხელმისაწვდომობა. განათლების სერვისების ხელმისაწვდომობის მიმართულებით მუნიციპალიტეტს აქვს პროგრამა ტრანსპორტირების, რომლის ფარგლებშიც მოსწავლეები აიპიების წრეობრივ მუშაობაში ერთვებიან. ამ საჭიროებებთან დაკავშირებით იგეგმება წარმოდგენილი სამოქმედო გეგმით, შემუშავებული სტრატეგიით, სხვადასხვა ღონისძიებები, ინფორმაციულობისთვის ფლეიერების დაბეჭვდა-დარიგება. განათლების სერვისების ხელშემწყობია მუნიციპალიტეტში არსებული პროფესიული კოლეჯი, სადაც რამდენიმე პროფესიის მიღებაა შესაძლებელია, საჭიროა ამის ინფორმირება ახალგაზრდებისთვის.

ანა გურგენიძემ დასვა შეკითხვა თუ რამდენი ბავშვია პროფესიულ კოლეჯში?

ლალი გაგოშიძემ განმარტა, რომ ზუსტ ინფორმაციას კოლეჯის მოსწავლეების რაოდენობის შესახე არ ფლობს, თუმცა მუნიციპალიტეტი აპირებს ტრანსპორტირებას, იმ ბავშვების რომლებიც ამთავრებენ სკოლას, გაეცნობიან კოლეჯის სერვისებს, რით ისარგებლონ და რა პროფესიებს შეიძლება დაეუფლონ.

ზვიად მხეიძემ განმარტა, რომ ეხლა დაახლოებით 20-მდე მოსწავლე კოლეჯში, ბოლო რამდენიმე წლის მანძილზე 457 მოსწავლე გადამზადდა, მათ შორის 54% დასაქმდა, აქედან 10%-ს თავის კერძო ბიზნესი აქვს დანარჩენი პროფესიით დასაქმებულია.

ელიზბარ კობახიძემ აღნიშნა, რომ პროფესიული კოლეჯი სამომავლოდ კიდევ ფართოვდება.

ზვიად მხეიძემ აღნიშნა, რომ იქნება სამომავლოდ რეგიონალური, საცხოვრებელი კორპუსიც იქნება, საჭირო ინფრასტრუქტურით.

მაკა გოცირიძემ აღნიშნა, რომ პროფესიული გადამზადება შეიძლება იყოს ტრენინგების სახით, მოთხოვნადი სფეროების მიხედვით, მაგალითად კულინარია და სხვა.

ზვიად მხეიძემ, ლალი დავლიანიძემ აღნიშნეს, რომ კოლეჯის მიერ მოკვლევის შედეგად ხდება საჭიროების განსაზღვრა და პროფესიების დამატება.

ლალი გაგოშიძემ ისაუბრა ახალგაზრდული სივრცეების ხელმისაწვდომობისთვის განსახორციელებელ ღონისძიებებზე, მათ შედეგებზე, შემსრულებელ ორგანიზაციებზე, შესრულების ვადებზე და ხარჯებზე, მუნიციპალიტეტის ბიუჯეტში შეკრების სივრცეების შერჩევის საჭიროების ხარჯების გამოყოფაზე, საჭირო სივრცეების გაჩენაზე, ახალგაზრდების ხელმისაწვდომობაზე ამ სივრცეზე, ,,ახალგაზრდული ანსამბლეის“ მიერ მოპოვებულ გრანტზე და ამ გრანტით ახალგაზრდული სივრცის მოწყობაზე, გრანტის ოდენობაზე, ახალგაზრდების ცნობიერების ამაღლების ხელშეწყობაზე.

ამირან ლომთაძემ დასვა შეკითხვა ვის მიერ არის შემუშავებული ეს დოკუმენტი? არასამთავრობო ორგანიზაცია თუ იყო ჩართული?

ლალი გაგოშიძემ განმარტა, რომ ეს დოკუმენტი შემუშავებულია სამსახურის მიერ და მერიაში შექმნილი სამუშაო ჯგუფის მიერ, ასევე ჩართული იყვნენ არასამთავრობო ორგანიზაციებიც.

ამირან ლომთაძემ აღნიშნა, ეტყობა დოკუმენტს, რომ კვალიფიციური ნამუშევარია და კარგია. როგორც აღინიშნა პირველია სამუშაო ადგილების პრობლემა, 71% გამოკვეთს ამ დასაქმების პრობლემას, მეორე პროფესიული განათლების ხელშეწყობა, რაზეც ვისაუბრეთ და მესამე ადგილზეა სტაჟირება, რომელიც ჩვენ შეგვიძლია რომ გამოვასწოროთ, მუნიციპალიტეტს ხომ აქვს საშუალება, რომ სტაჟირებაზე მოვიყვანოთ ახალგაზრდები?

ზვიად მხეიძემ განმარტა, რომ ადრე ნებაყოფილობით იყო სტაჟირების გავლის შესაძლებლობა და შეეძლო მუნიციპალიტეტს სურვილს ვინც გამოთქვამდა მიეღო, ეხლა წელიწადში ორჯერ, შემოდგომაზე და ზაფხულზე, საჯარო სამსახურის ბიურო აცხადებს სტაჟირების განაცხადს, მუნიციპალიტეტი აწვდის ინფორმაციას მიმართულებებზე, ინფორმაციას ვაქვეყნებთ სოციალურ ქსელში, მაგრამ ბოლოს გამოცხადების შემთხვევაში მსურველი არ გამოჩნდა.

ელიზბარ კობახიძემ აღნიშნა, საჭიროა შეხვედრა მოეწყოს ახალგაზრდებთან.

ამირან ლომთაძემ აღნიშნა, როგორც ჩანს რაღაც შეუსაბამობა, რადგან ახალგაზრდები აცხადებენ რომ არის სტაჟირების პრობლემა მაშინ რა ხდება? შესაძლოა რაც ესაჭიროებათ ის არ ცხადდება. კიდევ არის უცხო ენის დაუფლების პრობლემა, წინა წლებში მუნიციპალიტეტს ჰქონდა ინგლისურში გადამზადების კურსები.

ზვიად მხეიძემ აღნიშნა, რომ უცხო ენების გადამზადების უფასო კურსები არის ზრდასრულთა განათლების ცენტრში.

ამირან ლომთაძემ აღნიშნა გამოდის რომ არის ინფორმირების პრობლემა.

მაკა გოცირიძემ და ელევნორა ბედენაშვილმა აღნიშნეს, რეალობაა რომ საჯარო სამსახურში უნდა იყვნენ დასაქმებული, კერძოდ მერიაში და გუბერნიაში.

ზვიად მხეიძემ გულწრფელად გამოხატა რომ დასაქმების პრობლემა არის, მაგრამ პრობლემა შერჩევითია, რადგან ზოგს 400 ლარიანი სამსახური არ უნდა, ზოგს მხოლოდ მერიაში და გუბერნიაში სურს დასაქმება, თუ ეს მენტალობა არ შეიცვალა და ზოგიერთი სამუშაო სათაკილო იქნება, პრობლემა არ მოგვარდება, თუმცა გეთანხმებით რომ მეტი მუშაობა, მეტი ჩართულობა, მეტი ინფორმირება, მეტი შეხვედრებია საჭირო, რომ ახალგაზრდები გამოვიყვანოთ სახლებიდან და დავარწმუნოთ რომ მეტი შესაძლებლობა აქვთ. მან გააკეთა ინფორმაცია ბათუმში გამართული ფორუმის შესახებ, კერძოდ არსებობს იუნესკოს ქალაქების განათლების ცენტრი, რომელშიც გაერთიანებულია 854 ქალაქი, მათ შორის არის ბათუმი, შერჩეულია ექვსი მუნიციპალიტეტი, რომელიც უნდა გაერთიანდნენ ცენტრში, განათლების მიმართულებითაა სწორედ საინტერესო, მთელი ცხოვრება სწავლა ნებისმიერი მიმართულებით, იგივე ფორმატია როგორც ზრდასრულთა განათლების ცენტრი, მაგრამ უფრო დახვეწილია თავის მიმართულებით და დაფინანსებით. ვმუშაობთ ამ მიმართულებით და დიდ იმედს ვიტოვებთ, რომ ჩვენი მუნიციპალიტეტი გახდება იუნესკოს ქალაქების ქსელის წევრი, შედეგები იქნება შემოდგომაზე ეს თუ განხორციელდა დიდი დახმარება და დიდი თანადგომა იქნება ჩვენი მუნიციპალიტეტისთვის.

ბაკურ სანთელაძემ დასვა შეკითხვა რა პუნქტები უნდა შესრულდეს რომ გავხდეთ ქსელის წევრი?

ზვიად მხეიძემ განმარტა, რომ პუნქტები არ არის, განაცხადია შესავსები და უნდა დაადასტურა რამდენად მნიშვნელოვანი ჩვენი მუნიციპალიტეტისთვის მისი წევრობა.

საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა კენჭი უყარა ამბროლაურის მუნიციპალიტეტის ახალგაზრდობის განვითარების სტრატეგია 2023-2025” და ,,ამბროლაურის მუნიციპალიტეტის ახალგაზრდობის განვითარების სტრატეგიის 2023 წლის სამოქმედო გეგმის დამტკიცების შესახებ განკარგულების მიღების საკითხს.

კენჭის ყრის შედეგად მომხრე:24; წინააღმდეგი: არცერთი;

**გადაწყვიტეს:** მიღებულ იქნეს ამბროლაურის მუნიციპალიტეტის ახალგაზრდობის განვითარების სტრატეგია 2023-2025” და ,,ამბროლაურის მუნიციპალიტეტის ახალგაზრდობის განვითარების სტრატეგიის 2023 წლის სამოქმედო გეგმის დამტკიცების შესახებ განკარგულება

1. **მოისმინეს:** ამბროლაურის მუნიციპალიტეტის მერიის შესყიდვების სამსახურის ხელმძღვანელის ბელა აბაიშვილის მოხსენება „ამბროლაურის მუნიციპალიტეტის საკრებულოსა და მერიის სამსახურეობრივი სარგებლობის ტრანსპორტისათვის საწვავის განაწილების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N20 განკარგულებაში ცვლილების შეტანის თაობაზე''

*პროექტი თან ერთვის*

ბელა აბაიშვილი მიესალმა საკრებულოს წევრებს და წარუდგინა პროექტი. მან აღნიშნა, რომ მუნიციპალიტეტმა კონსოლიდირებული ტენდერის ფარგლებში შეიძინა ახალი ავტომობილი, რომელსაც ესაჭიროება საწვავი, მუნიციპალიტეტმა არ დაარღვიოს ავტო პარკის სარგებლობის წესი, ამისათვის შევიდეს ცვლილება განკარგულების პროექტში და ძველი ავტომობილის საწვავის ლიმიტი გადმოვიდეს ამ ახალ ავტომობილზე.

ამირან ლომთაძემ აღნიშნა, რომ საწვავის მთლიანი ლიმიტი დიდია, ორ ტონა ნახევარზე ადის. მან დასვა შეკითხვა, როგორ ხდება ამ საწვავის ხარჯის ჩამოწერა? რა დოკუმენტით ხდება ხარჯის დადასტურება?

ბეჟან კობახიძემ განმარტა, რომ სპიდომეტრის მიხედვით ხდება ჩამოწერა. დღეში რამდენ კილომეტრს გადის და ავტომობილი რას ხარჯავს კილომეტრზე.

ზვიად მხეიძემ განმარტა, რომ არსებობს ავტომობილის საწვავის ხარჯის კილომეტრაჟზე სამხარაულის დასკვნაც.

სოსო ჭელიძემ დასვა შეკითხვა ახალა ავტომობილებს რომ ვყიდულობთ ხარჯვა ხომ უნდა შემცირდეს? მაგალითად 300 ლიტრით ძველი ავტომობილი გაივლიდა თქვათ 1000 კილომეტრს, ახლა ახალი გაივლის ამ საწვავით 2000 კილომეტრს, ხომ უნდა შემცირდეს ხარჯვა.

ზვიად მხეიძემ განმარტა, არ არსებობს მუნიციპალიტეტი რომელსაც ჩვენზე ნაკლები საწვავის მოხმარება აქვს, ეს ლიმიტი არ არის აუცილებელი დაიხარჯოს. მან მოიყვანა თავის პირადი ავტომობილი საწვავის ხარჯის მაგალითი, კერძოდ, თვეში მის ავტომობილზე იხარჯება 80-100 ლიტრი საწვავი და დანარჩენი რჩება ეკონომიაში, შესაძლებელია გაეცნოთ წინა პერიოდის ხარჯვებს.

ამირან ლომთაძემ დასვა შეკითხვა გასულ წელს ლიმიტზე რამდენი მორჩა?

ბეჟან კობახიძემ განმარტა, რომ დეტალური მონაცემების ამოღება შესაძლებელია და გაცნობა. არის თვეები როცა ეკონომია დიდია, თუმცა ზოგჯერ შეიძლება საჭირო გახდეს მეორე თვიდან გადმოტანა.

სოსო ჭელიძემ დასვა შეკითხვა მყარად არის თუ არა დამაგრებული ის ჩიპი რომლითაც საწვავი ისხმება? ჩვენთან ალბათ არ ხდება მსგავსი შემთხვევა, მაგრამ თუ ხდება გადამოწმება?

ბეჟან კობახიძემ აღნიშნა, რომ არის შესაბამისი სამსახურის მატერიალურ-ტექნიკური უზრუნველყოფის სპეციალისტი, რომელსაც ფუნქციებით ევალება შემოწმება.

ზვიად მხეიძემ აღნიშნა, რომ ასევე გაფრთხილებული არიან ადგილზე ჩიპის გადატანა-მიტანით საწვავი არ ჩაასხან, თვითონ არის დაინტერესებული ეკონომიით.

ამირან ლომთაძემ აღნიშნა, რომ იცოდეს საწვავის ხარჯვის ეკონომიის მაჩვენებელი 50%-ია, მხარს დაუჭერს პროექტს.

ბეჟან კობახიძემ, თენგიზ გელოვნიშვილმა აღნიშნეს, რომ 50% ეკონომია არ არის.

ზვიად მხეიძემ განმარტა, რომ მისი და მერის მოადგილეების მიერ საწვავის ხარჯვის ეკონომიის მაჩვენებელი 20-30% -ია.

ბეჟან კობახიძემ ასევე ისაუბრა საწვავის ფასის ცვალებადობით საწვავის ხარჯვის ეკონომიის მაჩვენებელის შემცირებაზე, თუმცა ლიტრობით ეკონომია რჩება.

ზვიად მხეიძემ აღნიშნა, რომ 2017 წელს მუნიციპალიტეტების გაერთიანების შემდეგ საწვავის ხარჯი ორივე მუნიციპალიტეტის ხარჯზე 2 ტონა ნახევრით შემცირდა და ამ შემცირების გარდა ეკონომია რჩება.

სოსო ჭელიძემ აღნიშნა, თუ მარტო გადატანას მოიცავს წარმოდგენილი ცვლილება მხარს დაუჭერს, მთავარია შემდეგ ცვლილების განხორციელებისას თან ახლდეს ეკონომიის თაობაზე ინფორმაციაც.

ზვიად მხეიძემ აღნიშნა, რომ ყოველთვიური ხარჯვის შესახებ ინფორმაციას საკითხის განხილვამდეც წარუდგენთ დაინტერესებულ პირებს.

საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა კენჭი უყარა „ამბროლაურის მუნიციპალიტეტის საკრებულოსა და მერიის სამსახურეობრივი სარგებლობის ტრანსპორტისათვის საწვავის განაწილების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N20 განკარგულებაში ცვლილების შეტანის თაობაზე'' განკარგულების მიღების საკითხს

კენჭის ყრის შედეგად მომხრე:21; წინააღმდეგი: 3 ( ამირან ლომთაძე, ანა გურგენიძე, ლელა რობაქიძე);

**გადაწყვიტეს:** მიღებულ იქნეს „ამბროლაურის მუნიციპალიტეტის საკრებულოსა და მერიის სამსახურეობრივი სარგებლობის ტრანსპორტისათვის საწვავის განაწილების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N20 განკარგულებაში ცვლილების შეტანის თაობაზე'' განკარგულება.

1. **მოისმინეს:** ამბროლაურის მუნიციპალიტეტის საფინანსო სამსახურის ბეჟან კობახიძის მოხსენება „ამბროლაურის მუნიციპალიტეტის მერიის თანამდებობის პირთა, პროფესიულ საჯარო მოხელეთა და ადმინისტრაციული ხელშეკრულებით დასაქმებულ პირთა თანამდებობრივი სარგოების ოდენობების განსაზღვრისა და საშტატო ნუსხის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 15 ნოემბრის N18 დადგენილებაში ცვლილების შეტანის თაობაზე

*პროექტი თან ერთვის*

ბეჟან კობახიძე წარუდგინა დადგენილების პროექტი საკრებულოს. მან აღნიშნა, რომ პროექტი მოიცავს განყოფილების უფროსების სარგოების მატებას. ამ რანგის საჯარო მოხელეების მიერ გამოთქმული მოსაზრებიდან გამომდინარე, რომ მთლიანად რეგიონში და სხვა მუნიციპალიტეტისგან განსხვავებით მათ ჰქონდა დაბალი სარგო, კერძოდ სარგო იყო 1696 ლარი და გახდება 1936 ლარი. ეს ცვლილება კიდევ გამოიწვია შემდეგმა გარემოებამ, 2023 წლამდე შრომის ანაზღაურების ფონდი რაღაც მოცულობას არ უნდა გადაშორებოდა, ეს შეზღუდვა მოიხსნა და შესაძლებლობა მოგვეცა მათი მოსაზრება გაგვეზიარებინა. ასევე საჯარო მოხელის სარგო ისაზღვრება შკალებით, ყველაზე დაბალი შკალით იყო განსაზღვრული განყოფილების უფროსის სარგო, ხოლო სხვა საჯარო მოხელის სარგო განისაზღვრებოდა მეხუთე და შემდგომი შკალით. ამ გარემოებების გამო გადაიდგა ეს ნაბიჯი და მომზადდა დადგენილების პროექტი.

სოსო ჭელიძემ აღნიშნა, მერიის თანამშრომლებს რომ არ გამოეხატათ თავის აზრი არ გასწორდებოდა? ორჯერ მოხდა ამ წელში ხელფასის შეცვლა.

ზვიად მხეიძემ განმარტა, რომ ეს მატება და ყველა საჯარო მოხელის სარგოს მატება იყო გათვალისწინებული, მაგრამ რადგან მითითება იყო სახელფასო ფონდის მხოლოდ 10% მატება განხორციელებულიყო, გადმოვიდა გაზაფხულისთვის. არის დაგეგმილი, სავარაუდოდ შემოდგომისთვის, დაბალი რგოლის სარგოს მატებაც და ახალი ბიუჯეტთან ერთად ყოველ წელს იქნება 10%-იანი მატება 2025 წლის ჩათვლით.

სოსო ჭელიძემ აღნიშნა, რომ მომხრეა სარგოების მატების, განყოფილების უფროსის მოვალეობა საპასუხისმგებლოა, თუმცა სპეციალისტებიც არანაკლებ საპასუხისმგებლო საქმეს ასრულებენ და მათ სარგოებს შორის დიდი დისბალანსია.

ამირან ლომთაძემ და სოსო ჭელიძემ ისაუბრეს რანგებს შორის სარგოების დისბალანსზე და სამომავლოდ ამ საკითხის მოწესრიგებაზე.

ზვიად მხეიძემ და ბეჟან კობახიძემ აღნიშნეს, რომ დაბალი რანგის მოხელეების სარგოები დაბალია და სამომავლოდ უნდა დარეგულირდეს.

საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა კენჭი უყარა „ამბროლაურის მუნიციპალიტეტის მერიის თანამდებობის პირთა, პროფესიულ საჯარო მოხელეთა და ადმინისტრაციული ხელშეკრულებით დასაქმებულ პირთა თანამდებობრივი სარგოების ოდენობების განსაზღვრისა და საშტატო ნუსხის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 15 ნოემბრის N18 დადგენილებაში ცვლილების შეტანის თაობაზე დადგენილების მიღების საკითხს

კენჭის ყრის შედეგად მომხრე:21; წინააღმდეგი: 3 ( ამირან ლომთაძე, ანა გურგენიძე, ლელა რობაქიძე);

**გადაწყვიტეს:** მიღებულ იქნეს „ამბროლაურის მუნიციპალიტეტის მერიის თანამდებობის პირთა, პროფესიულ საჯარო მოხელეთა და ადმინისტრაციული ხელშეკრულებით დასაქმებულ პირთა თანამდებობრივი სარგოების ოდენობების განსაზღვრისა და საშტატო ნუსხის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 15 ნოემბრის N18 დადგენილებაში ცვლილების შეტანის თაობაზე დადგენილება

1. **მოისმინეს:** ამბროლაურის მუნიციპალიტეტის მეორე მოწვევის საკრებულოს პირველი მოადგილის დავით ხუციშვილის მოხსენება საკრებულოს აპარატის პროფესიულ საჯარო მოხელეთა თანამდებობრივი რანგების, საშტატო ნუსხის დამტკიცების და თანამდებობრივი სარგოს ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2017 წლის 15 ნოემბრის N20 დადგენილებაში ცვლილებების შეტანის თაობაზე

*პროექტი თან ერთვის*

დავით ხუციშვილმა აღნიშნა, რომ საკითხი მსგავსია მერის თანამდებობრივი სარგოების ცვლილების, რომელიც საკრებულოს აპარატის განყოფილების უფროსებს ეხება. აპარატში არის ოთხი განყოფილება. მან საკრებულოს წარუდგინა განყოფილებები სფეროების მიხედვით, ცვლილება, როგორც მერიაში მოხდება ზუსტად მსგავსი ცვლილება აისახა საკრებულოს აპარატშიც, მისასალმებელია ეს ცვლილებები.

საკრებულოს სხდომის დამსწრე, ,,ერთიანი ნაციონალური მოძრაობის“ წარმომადგენელმა, ელგუჯა გურგენიძემ, მიმართა საკრებულოს შეკითხვით, კერძოდ: საკრებულოს წევრებმა, ფრაქციის ,,ერთიანი ნაციონალური მოძრაობის“ წარმომადგენლებმა მოიწვიეს რიგგარეშე სხდომა ტყის განკარგვასთან დაკავშირებით, საკრებულოს, სხდომაზე, გადაწყვეტილება არ მიუღია, მაგრამ სხდომის ოქმის ჩანაწერში ასახულია, რომ ბატონ მერს უნდა მიემართა წერილით თუ ჩვენ შემოვიდოდით საკრებულოზე პეტიციით, ჩვენ შემოვედით ხელმოწერებით და პასუხად, წერილი მივიღეთ, რომ პეტიციის შესახებ კანონი დავარღვიეთ. პასუხი არ არის ჩვენთვის დამაკმაყოფილებელი, არ გაიგზავნა წერილი. მან ასევე მიმართა მისი სოფლის, ხოტევის მაჟორიტარ დეპუტატს, რომელიც ასევე არის ხოტევის, ველევის, კვირიკეწმინდის დეპუტატი, რომლის ტერიტორიებიცაა მოცული იმ ტყის ფართობში, აქვს თუ არა ინფორმაცია რა ადგილებია მოცული?, რომ მოსახლობამ იცოდეს, თუ არ აქვს ინფორმაცია იქნებ მოიპოვოს და აცნობოს მოსახლეობას. მან ასევე თავის მოსაზრება გამოთქვა სოფელ სადმელის გზის რეაბილიტაციის პროექტზე, დარწმუნებულია, რომ უმეტესობა გულში არ ეთანხმება ამ პროექტს, არც სოფლის მოსახლობა იქნება კმაყოფილი, სხვა მხრივ კი საკრებულოს გადაწყვეტილებაა.

თენგიზ გოგორელიანმა აღნიშნა, რომ ელგუჯა გურგენიძის მსგავსი შეკითხვით უნდოდა მიემართა საკრებულოსთვის.

ზვიად მხეიძემ აღნიშნა, რომ შევთანხმდით, მოგვართოს მოსახლობამ, მაგრამ რა დოკუმენტს მოგცევთ მოსახლობა? პეტიციას თავის წესი და კანონი აქვს, თუ არის სრულყოფილი, შემოვიდეს სრულყოფილად და ჩვენ უფლება არ გვაქვს არ მივიღოთ.

ამირან ლომთაძემ მიმართა შეკითხვით მერს, პეტიცია რა არის? კონსტიტუციური უფლებით ხომ არის წარმოდგენილი? აუცილებელია პეტიცია ეწეროს? რომ გაიგზავნოს?

თენგიზ გოგორელიანმა აღნიშნა, რომ 150 კაციანი ხელმოწერა წარმოვადგინეთ, პეტიციის შემთხვევაში საკრებულოს წევრებსაც მოგმართავთ და მოაწერეთ ხელი, თუ თქვენ საკრებულოდან და მერიიდან არ მოაწერთ ხელს ჩავთვლით, რომ ეს ტყუილია.

საკრებულოს წევრებმა იკამათეს პეტიციის საკითხზე.

საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა კენჭი უყარა საკრებულოს აპარატის პროფესიულ საჯარო მოხელეთა თანამდებობრივი რანგების, საშტატო ნუსხის დამტკიცების და თანამდებობრივი სარგოს ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2017 წლის 15 ნოემბრის N20 დადგენილებაში ცვლილებების შეტანის თაობაზე დადგენილების მიღების საკითხს

კენჭის ყრის შედეგად მომხრე:21; წინააღმდეგი: 3 ( ამირან ლომთაძე, ანა გურგენიძე, ლელა რობაქიძე);

**გადაწყვიტეს:** მიღებულ იქნეს საკრებულოს აპარატის პროფესიულ საჯარო მოხელეთა თანამდებობრივი რანგების, საშტატო ნუსხის დამტკიცების და თანამდებობრივი სარგოს ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2017 წლის 15 ნოემბრის N20 დადგენილებაში ცვლილებების შეტანის თაობაზე დადგენილება

სხდომის ოქმს სხდომის [აუდიო ჩან აწერი CD დისკზე](Record-24.04.2023_11.03.05-3.wav) ჩაწერილი თან ერთვის.

საოქმო ჩანაწერში დაცულია სიტყვაში გამომსვლელთა სტილი და შინაარსი.

საკრებულოს თავმჯდომარის პირველმა მოადგილემ, სხდომის თავმჯდომარემ, დავით ხუციშვილმა სხდომა დასრულებულად გამოაცხადა.

საკრებულოს თავმჯდომარის პირველი მოადგილე: დავით ხუციშვილი